แผนลับแหกคุกนรก

| แผนลับแหกคุกนรก |
| --- | --- |
โลโก้ละครชุด
ประเภท:   ดรามาต่อเนื่อง  ดรามาอาชญากรรม  โลดโผนระทึกขวัญ 
สร้างโดย: พอล เชอริง
แสดงนำ:   โดมินิก เพอร์เซลล์  เวนท์เวิร์ท มิลเลอร์  โรบิน ทันนีย์  ปีเตอร์ สตอร์แมร์  อเมารี โนแลสโก  มาร์ชาลล์ ออลแมน  เวด วิลเลียมส์  พอล อเดลสไตน์  โรเบิร์ต เน็ปเปอร์  ร็อกมอนด์ ดันบาร์  ซาราห์ เวย์น แคลลีส์  วิลเลียม ฟิชต์เนอร์  คริส แวนซ์  โรเบิร์ต วิสดอม  ดาเนย์ การ์เซีย  โจดิ ลิน โอ'คีฟ  ไมเคิล ราพาพอร์ต  มาร์ก ฟิเออร์สไตน์  อินบาร์ ลาวี่  ออกัสตัส ปริว 
ผู้ประพันธ์เพลง: รอมีน แจวอดี
ประเทศแหล่งกำเนิด: สหรัฐ
ภาษาต้นฉบับ:   อังกฤษ  สเปน  อาหรับ 
จำนวนฤดูกาล: 5
จำนวนตอน: 90 (รายชื่อตอน)
การผลิต
ผู้อำนวยการผลิต:   มาร์ตี อะเดลสไตน์  นีล เอช. มอริตซ์  ดอว์น พาเราซ์  เบร็ต แรตเนอร์  พอล เชอริง  แม็ตต์ โอล์มสเตด  เควิน ฮุกส์  ไมเคิล พาโวน  ดอว์น โอล์มสเตด  วอน วิลม็อตต์  ไมเคิล โฮโรวิตซ์  เนลสัน แมกคอร์มิก 
สถานที่ถ่ายทำ:   ชิคาโก, อิลลินอย  โจเลียต, อิลลินอยส์  แดลลัส, เท็กซัส  เพนซาโคลา, ฟลอริดา  ลอสแอนเจลิส, แคลิฟอร์เนีย  โตรอนโต, ออนแทรีโอ  แวนคูเวอร์, บริติชโคลัมเบีย  ปานามาซิตี  ราบัต  กาซาบล็องกา  วาร์ซาเซต 
ผู้กำกับภาพ:   เฟอร์นันโด อาร์กูเอลเลส  เจฟฟรีย์ ซี. ไมแกตต์  โรเบิร์ต ลาบองจ์  คริส แมนลีย์  ร็อบบี กรีนเบิร์ก  ดันเต สปินอตติ (เฉพาะตอนเปิดตัว)  ริก แอนเดอร์สัน 
ผู้ลำดับภาพ:   เอเตียน เดส์ ลอริเยร์ส  สกอตต์ ไอเลอร์ส  เอริก ซีเบิร์น  วอร์เรน โบว์แมน  คาจา เฟอร์  เจมส์ โคเบลนซ์  มาร์ก เฮลฟริช (เฉพาะตอนเปิดตัว) 
ความยาวตอน: 42–44 นาที
บริษัทผู้ผลิต:   แรตเอนเทอร์เทนเมนต์ (ตอนเปิดตัว)  ออริจินัลฟิล์ม  อเดลสไตน์/พารูสโปรดักชันส์ (ปี 1–4)  ดอว์น โอล์มสเตดโปรดักชันส์ (ปี 5)  อเดลสไตน์โปรดักชันส์ (ปี 5)  วันไลต์โรดโปรดักชันส์ (ปี 5)  ทเวนตีท์เซนจูรีฟอกซ์เทเลวิชัน 
ออกอากาศ
เครือข่าย: ฟ็อกซ์
ออกอากาศ: 29 สิงหาคม ค.ศ. 2005 (2005-08-29) – 30 พฤษภาคม ค.ศ. 2017 (2017-05-30)
การแสดงที่เกี่ยวข้อง
เบรกเอาต์คิงส์
แผนลับแหกคุกนรก (อังกฤษ: Prison Break) เป็นละครชุดทางโทรทัศน์อเมริกันแนวดรามา สร้างโดย พอล เชอริง ออกอากาศทางช่องฟ็อกซ์ มีเรื่องราวเกี่ยวกับสองพี่น้อง ลินคอล์น เบอร์โรวส์ (โดมินิก เพอร์เซลล์) และ ไมเคิล สกอฟิลด์ (เวนท์เวิร์ท มิลเลอร์) โดยเบอร์โรวส์ถูกตัดสินประหารชีวิตจากอาชญากรรมที่เขาไม่ได้ก่อ ขณะที่สกอฟิลด์คิดแผนการที่ซับซ้อนเพื่อช่วยพี่ชายของเขาหนีออกจากคุกและกู้ชื่อเสียงของเขา นอกจาก พอล เชอริง ซึ่งเป็นผู้สร้างแล้ว ละครชุดอำนวยการสร้างบริหารโดย แม็ตต์ โอล์มสเตด, เควิน ฮุกส์, มาร์ตี อะเดลสไตน์, ดอว์น พาเราซ์, นีล เอช. มอริตซ์และเบร็ต แรตเนอร์ ซึ่งเป็นผู้กำกับตอนเปิดตัว ดนตรีประกอบของละครชุดแต่งโดย รอมีน แจวอดี เคยได้รับการเสนอชื่อในรางวัลไพรม์ไทม์เอมมีใน ค.ศ. 2006 ละครชุดเป็นการสร้างร่วมกันระหว่าง ออริจินัลฟิล์ม, อเดลสไตน์/พารูสโปรดักชันส์ (ปี 1–4), ดอว์น โอล์มสเตดโปรดักชันส์ (ปี 5), อเดลสไตน์โปรดักชันส์ (ปี 5), วันไลต์โรดโปรดักชันส์ (ปี 5) และทเวนตีท์เซนจูรีฟอกซ์เทเลวิชันและเผยแพร่โดยทเวนตีท์เทเลวิชัน
แต่เดิมละครชุดนี้ถูกปฏิเสธโดยฟ็อกซ์ใน ค.ศ. 2003 ซึ่งมีความกังวลเกี่ยวกับแนวโน้มระยะยาวของละครชุดดังกล่าว หลังละครชุดทางโทรทัศน์ช่วงไพรม์ไทม์ อสุรกายดงดิบ และ 24 ชั่วโมงอันตราย ได้รับกระแสความนิยม ฟ็อกซ์ตัดสินใจหนุนการสร้างละครชุดนี้ใน ค.ศ. 2004 ปีแรกได้รับการวิจารณ์เชิงบวกเป็นส่วนใหญ่จากนักวิจารณ์พร้อมเสียงชื่นชมจากผู้ชมทั่วโลก นอกจากนี้ ยังทำผลงานได้โดดเด่นในด้านเรตติงและเดิมมีการวางแผนไว้ออกอากาศ 13 ตอน แต่ได้ขยายออกไปรวมเพิ่มอีก 9 ตอนเนื่องจากความนิยม ปีต่อมายังคงได้รับเรตติงที่แข็งแกร่ง อย่างไรก็ตาม นักวิจารณ์บางคนอ้างว่ารายการนี้เกินความคาดหวัง แผนลับแหกคุกนรก ได้รับการเสนอในหลายรางวัล รวมไปถึง รางวัลลูกโลกทองคำ สาขาละครโทรทัศน์ยอดเยี่ยม ใน ค.ศ. 2005 และได้รับรางวัลขวัญใจประชาชน สาขาละครโทรทัศน์เรื่องใหม่ยอดนิยม ใน ค.ศ. 2006 ละครชุดทั้งห้าปีได้วางจำหน่ายในรูปแบบดีวีดีและบลูเรย์
ความสำเร็จของละครชุดทำให้เกิดสื่อไทอินมากมาย เช่น วิดีโอเกม, ละครชุดแยก แผนลับแหกคุกนรก: พรูฟออฟอินโนเซนซ์ สำหรับโทรศัพท์มือถือ, ออนไลน์เวบิโซดส์, นิตยสารอย่างเป็นทางการและนวนิยาย ปีสี่ของ แผนลับแหกคุกนรก กลับมาจากการพักกลางปีในช่วงเวลาใหม่ในวันที่ 17 เมษายน ค.ศ. 2009 สำหรับหกตอนสุดท้ายของละครชุด มีการสร้างเพิ่มเติมอีกสองตอน ชื่อว่า "ลูกบอลเก่าและโซ่" และ "อิสระ" ต่อมาได้เปลี่ยนเป็นภาพยนตร์เดี่ยวชื่อว่า ภารกิจปิดฉากคุกนรก ซึ่งเป็นเหตุการณ์เกิดขึ้นก่อนฉากสุดท้ายของตอนจบละครชุดและสรุปเรื่องราวทั้งหมด ภาพยนตร์วางจำหน่ายในรูปแบบดีวีดีและบลูเรย์เมื่อวันที่ 21 กรกฎาคม ค.ศ. 2009
ปีห้าจำนวนเก้าตอนประกาศโดยฟ็อกซ์ในเดือนมกราคม ค.ศ. 2016 ออกอากาศตอนแรกเมื่อวันที่ 4 เมษายน ค.ศ. 2017 และออกอากาศตอนจบเมื่อวันที่ 30 พฤษภาคม เมื่อเดือนมกราคม ค.ศ. 2018 ฟ็อกซ์ยืนยันว่าปีหกอยู่ระหว่างการพัฒนาในขั้นต้น อย่างไรก็ตาม ในเดือนสิงหาคม ค.ศ. 2019 ฟ็อกซ์ประกาศว่าปัจจุบันไม่มีแผนที่จะรื้อฟื้น แผนลับแหกคุกนรก โดยมิลเลอร์ระบุในช่วงปลาย ค.ศ. 2020 ว่าเขาไม่มีแผนที่จะกลับมาแสดงละครชุดนี้อีก